കഞ്ചാവ് ചെടികളുമായി നില്ക്കുന്ന വീഡിയോ ഇ ബുള്ജെറ്റ് വ്ളോഗര്മാര്ക്ക് മയക്കുമരുന്നു ബന്ധമുണ്ടെന്ന് സംശയിക്കുന്നതായി പോലീസ് കൊച്ചി : ഗതാഗത നിയമ ലംഘനത്തിന് അറസ്റ്റിലായ ഇ ബുള്ജെറ്റ് വ്ളോഗര്മാര്ക്ക് മയക്കുമരുന്നു ബന്ധം സംശയിച്ച് പോലീസ്. പ്രതികളുടെ ജാമ്യം റദ്ദാക്കണമെന്ന് ആവശ്യപ്പെട്ട് പോലീസ് സമര്പ്പിച്ച റിപ്പോര്ട്ടിലാണ് ഇക്കാര്യം ഉള്ളത്. ഈ സംശയം ബലപ്പെടുത്തുന്ന തെളിവുകളും പോലീസ് കോടതിയ്ക്ക് കൈമാറി. യൂട്യൂബ് ചാനലിലൂടെ ഇരുവരും കഞ്ചാവ് ചെടികളുമായി നില്ക്കുന്ന വീഡിയോ പുറത്തുവിട്ടിരുന്നു. ഇത് ചൂണ്ടിക്കാട്ടിയാണ് വ്ളോഗര്മാരായ എബിന്, ലിബിന് എന്നിവര്ക്ക് മയക്കുമരുന്ന് ബന്ധമുണ്ടെന്ന് പോലീസ് വ്യക്തമാക്കിയത്. ഇതിന് പുറമേ കുറ്റകൃത്യങ്ങള് പ്രോത്സാഹിപ്പിക്കുന്ന തരത്തിലുള്ള വീഡിയോകള് ഇവര് സമൂഹമാദ്ധ്യമങ്ങളിലൂടെ പങ്കുവെച്ചിട്ടുണ്ടെന്നും റിപ്പോര്ട്ടില് പോലീസ് വ്യക്തമാക്കി. വ്ളോഗര്മാരുടെ അറസ്റ്റിന് പിന്നാലെ പോലീസിനും, മോട്ടോര്വാഹനവകുപ്പിനും, സര്ക്കാരിനുമെതിരെ രൂക്ഷമായ സൈബര് ആക്രമണങ്ങളാണ് ഉണ്ടായത്. ഇതില് വ്ളോഗര്മാര്ക്ക് പങ്കുണ്ടോയെന്ന കാര്യം വിശദമായി പരിശോധിക്കേണ്ടതുണ്ടെന്നും അതിനാല് പ്രതികളുടെ ജാമ്യം റദ്ദാക്കണമെന്നും പോലീസ് ആവശ്യപ്പെട്ടു. തലശ്ശേരി അഡീഷണല് സെഷന്സ് കോടതിയിലാണ് ഇബുള്ജെറ്റ് വ്ളോഗര്മാരുടെ ജാമ്യം റദ്ദാക്കണമെന്ന് ആവശ്യപ്പെട്ട് പോലീസ് റിപ്പോര്ട്ട് സമര്പ്പിച്ചത്